Sungai Furat

Sungai Furat (, ) ialah salah satu daripada sungai yang mentakrifkan Mesopotamia (satu lagi Sungai Dajlah; Tigris) yang mengalir dari Anatolia. Sungai ini panjangnya lebih kurang 2,781 kilometer (1,730 batu). 

 Geografi 
Sugai Furat ialah sungai terpanjang di Asia Barat.  Ia terbit melalui pertemuan Kara Su/Furat Barat (450 kilometer) dan Murat Su/Furat Timur (650 kilometer), 10 kilometer (6.2 mi) di hulu bandar Keban di tenggara Turki. Daoudy dan Frenken meletakkan panjang sungai dari sumber sungai ke titik pertemuan dengan Tigris pada nilai 3,000 kilometer, di mana 1,230 kilometer berada di Turki, 710 kilometer di Syria dan 1,060 kilometer di Iraq. Angka yang sama diberikan oleh Isaev dan Mikhailova. Panjang Shatt al-Arab, yang menghubungkan Sungai Furat dan Tigris dengan Teluk Parsi, diberikan oleh pelbagai sumber dalam julat 145–195 kilometer.

 Sungai Furat dalam sejarah 
Sungai Furat memberi kehidupan yang membawa kepada kemunculan tamadun Sumeria, lebih kurang alaf ke-4 BCE. Kebanyakan bandar purba penting terletak di tebing sungai ini termasuk Mari, Sippar, Nippur, Shuruppak, Uruk dan Eridu. Lembah sungai ini juga membentuk pusat empayar Babylon dan Assyria. Pertempuran Karbala juga berlaku ditepi sungai Furat di mana Imam Hussain, keluarga dan sahabat beliau syahid.

 Zaman moden 
Selepas Perang Dunia Pertama, sempadan-sempadan antarabangsa di kawasan barat daya Asia direka semula melalui Perjanjian Lausanne pada 1923, seiring dengan pembubaran Empayar Uthmaniyah. Fasal 109 dalam perjanjian ini mewajibkan ketiga-tiga negara yang terletak di tepi Sungai Furat ketika itu; Turki, Perancis di Wilayah Mandat Syria, dan British di Wilayah Mandat Iraq, untuk merumuskan kesepakatan bersama dalam pemanfaatan air Sungai Furat dan apa-apa pembangunan infrastruktur tenaga air di situ. Kesepakatan antara Turki dan Iraq yang ditandatangani pada 1946 mewajibkan Turki untuk melaporkan kepada Iraq setiap kali ingin melakukan perubahan dalam apa jua bentuk dalam pemanfaatan tenaga air Sungai Tigris dan Furat, dan membolehkan Iraq membangunkan empangan-empangan di wilayah Turki untuk mengatur aliran Sungai Furat. Gambar Sungai Furat ditampilkan dalam jata Iraq pada 1932 hingga1959.

 Dalam agama 

 Islam 
Sungai Furat dipetik dalam beberapa hadis yang menerangkan pengeringan Furat sebagai tanda kiamat. Salah satu hadis daripada Abu Hurairah r.a. menyebut, Rasulullah  bersabda: "Tidak terjadi hari kiamat itu sehingga Sungai Furat menjadi surut airnya sehingga ternampak sebuah gunung daripada emas. Ramai orang yang berperang untuk merebutkannya. Maka terbunuh sembilan puluh sembilan daripada seratus orang yang berperang. Dan masing-masing yang terlibat berkata 'mudah-mudahan akulah orang yang terselamat itu.'" (Sahih Muslim, 7119; Sunan Ibnu Majah, 4046). Di dalam riwayat Bukhari Muslim (2894) pula, Rasulullah bersabda: "Sudah dekat suatu masa di mana sungai Furat akan menjadi surut airnya lalu ternampak perbendaharaan daripada emas, maka barangsiapa yang hadir di situ janganlah ia mengambil sesuatu pun daripada harta itu."

Sementara itu, Sungai Furat juga disebut dalam hadis sebagai antara sungai-sungai dalam syurga, termasuk Sungai Nil, Jaihan (Amu Darya) dan Saihan (Syr Darya) (Sahih Muslim, 2839).

 Rujukan 

 Petikan 

 Pautan luar 


Furat
Furat